পুলিশ জানায়, বাড়ির মালিকের কাছ থেকে খবর পান এক নারী পাগলের মতো আচরণ করছেন। ঘটনাস্থলে পৌঁছে পুলিশ মার্কেজের সঙ্গে কথা বলার চেষ্টা করে। একটি মেডিক্যাল টিমও সঙ্গে নেয় পুলিশ। তারা মার্কেজের শারীরিক পরিস্থিতি খতিয়ে দেখার চেষ্টা করেন। প্রায় ঘণ্টাখানেক ধরে চেষ্টা চলে। সার্জেন্ট জো মেন্ডেজার দাবি, মার্কেজকে যখন শান্ত করার চেষ্টা করা হচ্ছিল, সে সময়ই তিনি একটা বন্দুক এনে পুলিশের দিকে তাক করেন। পরিস্থিতি সামলাতে আত্মরক্ষার্থে পুলিশের এক কর্মকর্তা মার্কেজকে গুলি করেন। পুলিশের দাবি, মার্কেজের হাতে বিবি-টাইপ বন্দুক ছিল।